Guy Tachard

Guy Tachard (født 1648 eller 1651 i Marthon ved Angoulême i Frankrike, død 21. oktober 1712 i Chandernagar i India) var en fransk jesuitt, misjonær og matematiker. Han var to ganger ved hoffet til den siamesiske kong Narai (1685 og 1687).

Liv og virke

Bakgrunn
Guy Tachard trådte inn som novise i jesuittordenen den 20. september 1668, i Bordeaux. Under sin formasjonsperiode ble han satt til å undervise i grammatikk og retorikk ved jesuittenes kollegium i Pau (1672-1676). Etter å ha fullført sine teologiske studier i Bordeaux, ble han ordinert til prest i 1679.

I 1681 tok han kurs i maritime studier. Han studerte i Poitiers, og en tid i Paris (1683-1685), og var med på arbeidet på sin fransk-latinmske ordbok for hertugen av Bourgogne.

Første reise til Siam (1685) 

I 1685 ble Tachard sendt med fem andre jesuittmisjonærer under prior Jean de Fontenay sendt til Siamt,under ledelse av Chevalier de Chaumont og Abbé de Choisy. Til å beskytte seg hadde de fått med seg marineoffiseren Claude de Forbin (1656–1733), som første to skip. Jesuittene befant seg på en misjonsreise til India og Kina. De reisende ankom Siam samtidig som avslutningen av handelsavtalen mellom Siam og Frankrike ble inngått.

Sendeferdens to skip vendte tilbake til Frankrike med en gruppe siamesiske sendemenn ledet av Kosa Pan. De var også i desember 1688 innom pave Innocens XI, og under audiensen kunne pater Tachard fremlegge og oversette et brev fra kong Narai.

Annen reise til Siam (1687) 
Pater Tachard var også med på nok en reise til Siam, i mars 1687, under Simon de la Loubère. Fem franske krigsskip under admiral Desfarges brakte de siamesiske utsendinger tilbake til hjemlandet. Denne sendeferden hadde liten fremgang, skjønt den allerede inngåtte handelsavtalen ble nå bekreftet. Den politiske situasjonen i Ayutthaya var anspent. Mange adelige var misfornøyde med den utenlandske innflydelse ved høffet, og især med kansleren, Constantine Phaulkon. Franskmennenes militære leder opptrådte lite diplomatisk og det opphisset flere i hoffet mot de franske. 

Ikke lenge etter kunne oppkomlingen Phetracha utnytte anledningen til å styrte og drepe kong Narai og få anbragt seg selv på tronen.

Tachard hadde da allerede reist som «kongen av Siams ekstraordinære ambassadør» i følge med Ok Chamnan tilbake til Frankrike.

Tredje reise til Siam (1690) 
Forut for pater Tachards tredje reise til Siam var kong Narai blitt henrettet og Phetracha var nå landets nye konge. Tachard hadde ikke kjennskap til disse begivenheter. Han reiste via India og kom til Pondicherry. Der fikk hanvente forgjeves på innreisetillatelse til Siam. Han måtte derfor etter en tid reise i uforrettet sak tilbake til Frankrike.

Fjerde reise til Siam (1699) 
I 1699 vendte Tachard nok en gang tilbake til Siam, og der traff han sin gamle venn Kosa Pan, som var blitt utenriks- og handelsminister under kong Phetracha. Deres møte beskrives som ytterst formelt, og intet kom ut av det.

Verker 
 Voyage de Siam des pères jesuites envoyez par le Roy aux Indes et à la Chine. Paris 1686 (online fra Google Books).
 (1688) A relation of the voyage to Siam : performed by six Jesuits sent by the French king, to the Indies and China in the year 1685.
 (1689) Second Voyage.
 Guy Tachard, Michael Smithies, Choisy, Simon de la Loubère: A Siamese Embassy Lost in Africa 1686 : the odyssey of Ok-khun Chamnan. Cape of Good Hope (South Africa): Silkworm Books 2000. ISBN 9747100959.

Referanser

Litteratur 
 Ian Colvin: The Cape of Adventure. Strange and notable discoveries, perils, shipwrecks. Kessinger Publ. 2005. ISBN 0-766-19781-6.
 Geoffrey C. Gunn: First Globalization. The Eurasian Exchange, 1500-1800. Rowman & Littlefield, London 2003. ISBN 0-742-52662-3.
 Michael Smithies: A Siamese embassy lost in Africa 1686. Silkworm Books, Bangkok 1999. ISBN 97-4710-095-9.
 Michael Smithies, Claude Céberet, Guy Tachard und Simon de la Loubère: Mission Made Impossible. The second French embassy to Siam 1687. Silkworm Books, Chiang Mai 2002, ISBN 97-4755-161-6.
 Raphaël Vongsuravatana: Un jésuite à la Cour de Siam, Paris, éd. France-Empire, 1992, 330 s.

Franske jesuitter
Franske katolske prester
Franske matematikere
Franske misjonærer
Katolske misjonærer
misjonærer i Thailand
Franske diplomater
Personer fra departementet Charente